शिक्षा बोर्ड की तर्ज पर आठवीं तक की वार्षिक परीक्षाएं
मौलिकशिक्षा सदन हरियाणा ने अब सरकारी स्कूलों की शिक्षा के स्तर को सुधारने के लिए कमर कस ली है। चालू शिक्षा सत्र 2016-17 की पहली से 8वीं तक की वार्षिक परीक्षाएं शिक्षा बोर्ड की तर्ज पर आयोजित की जाएंगी। मौलिक शिक्षा निदेशक के निर्देशानुसार परीक्षाओं की डेट सीट जारी कर हरियाणा विद्यालय शिक्षा बोर्ड भिवानी शिक्षा विभाग इसकी तैयारियों में जुट गया है।
जिला मौलिक शिक्षा अधिकारी कार्यालय के अनुसार चालू शिक्षा सत्र 2016-17 की पहली कक्षा से 8वीं तक की वार्षिक परीक्षाओं में फेरबदल कर इन्हें बोर्ड की तर्ज पर कराया जाएगा। ये परीक्षाएं बोर्ड की तर्ज पर पूरे प्रदेश में उसी दिन और उसी समय पर कराई जाएंगी। इन परीक्षाओं में स्कूल की दखलंदाजी पर रोक रहेगी। इससे जहां सरकारी स्कूलों में अध्ययनरत बच्चों की शिक्षा की गुणवत्ता बढ़ेगी, वहीं पढ़ाई के नाम पर सरकार से मोटी रकम वसूल रही शिक्षण संस्थाओं का भी आंकलन हो सकेगा। नई व्यवस्था के माध्यम से मौलिक शिक्षा विभाग ने एक तीर से दो निशाने साधने का कार्य किया है। हालांकि जिला मौलिक शिक्षा अधिकारी का मानना है कि इन परीक्षाओं के आयोजन का मुख्य उद्देश्य पहली से 8वीं तक के विद्यार्थियों में पढ़ाई के प्रति रुचि बढ़ाना और उनकी शिक्षा की गुणवक्ता बढ़ाना है। ऐसे में पहली से 8वीं तक की कक्षाओं में बिना पढ़े उत्तीर्ण होने वाले विद्यार्थियों को अब नियमित अध्ययन करना पड़ेगा। हालांकि बच्चों के भविष्य को सुधारने के लिए मौलिक शिक्षा विभाग की यह महत्वपूर्ण पहल है, लेकिन इस बार परीक्षा देने वाले विद्यार्थियों की राह आसान नहीं है।
मौलिक शिक्षा निदेशक ने इन परीक्षाओं को बेहतर ढंग से संपन्न कराने की जिम्मेवारी शिक्षा बोर्ड भिवानी को दी है। शिक्षा बोर्ड की इन परीक्षाओं का प्रश्न पत्र तैयार कर सभी डीईईओ कार्यालय में 6 मार्च तक भेजवा देगा। इन प्रश्नपत्रों की सुरक्षित निर्धारित समय पर परीक्षा केंद्रों पर पहुंचाने की जिम्मेदारी डीईईओ की होगी।
परीक्षाके दिन ही कॉपी की होगी जांच : प्रदेशमें पहली बार हो रही बोर्ड की तर्ज पर पहली से 8वीं तक की वार्षिक परीक्षाओं को नकल रहित संपन्न करवाने की तैयारी है। इसी को ध्यान में रखते हुए इन परीक्षाओं में ड्यूटी देने वाले शिक्षक दूसरे स्कूलों से आएंगे। इतना ही नहीं, कम बच्चों वाले स्कूलों का परीक्षा केंद्र भी दूसरे स्कूलों में बनाया जाएगा। उत्तरपुस्तिकाएं भी परीक्षा ड्यूटी वाले शिक्षक उसी दिन जांच रिजल्ट तैयार करेंगे।
^प्रदेश में चालू शिक्षा सत्र में पहली कक्षा से 8वीं तक की वार्षिक परीक्षाएं इस बार बोर्ड की तर्ज पर आयोजित कराई जाएंगी। परीक्षाओं की डेट सीट जारी कर दी गई है और ये परीक्षाएं 15 से 22 मार्च तक चलेंगी। मौलिक शिक्षा विभाग इसकी तैयारियों में जुट गया है। -सदानंद वत्स, डिप्टी डीईईओ, नारनौल।
15 से 22 मार्च तक होंगी वार्षिक परीक्षाएं
डीईईओकार्यालय के मुताबिक मौलिक शिक्षा सदन, पंचकुला ने पहली कक्षा से 8वीं तक की वार्षिक परीक्षाओं की डेट सीट जारी कर दी है। इनकी वार्षिक परीक्षाएं 15 से 22 मार्च तक चलेंगी। 15 मार्च को छठवीं की हिन्दी, 7वीं की अंग्रेजी 8वीं की गणित की परीक्षा होगी। 16 मार्च को छठवीं की अंग्रेजी, 7वीं की साइंस 8वीं की हिन्दी की परीक्षा होगी। 17 मार्च को छठवीं की संस्कृत/पंजाबी, 7वीं की गणित 8वीं की अंग्रेजी की परीक्षा होगी। 18 मार्च को पहली दूसरी कक्षा का अंग्रेजी, तीसरी, चौथी पांचवीं कक्षा का गणित, छठी का साइंस, 7वीं का संस्कृत 8वीं का सामाजिक विज्ञान, 20 मार्च को पहली दूसरा का हिन्दी, तीसरी, चौथी पांचवीं कक्षा का अंग्रेजी, छठी का ड्राइंग/होम साइंस/एग्रीकल्चर, 7वीं का सामाजिक विज्ञान 8वीं का संस्कृत का पेपर होगा। 21 मार्च को पहली दूसरी की गणित, तीसरी, चौथी पांचवीं की हिन्दी, छठी की सामाजिक विज्ञान, 7वीं की हिन्दी 8वीं की ड्राइंग/होम साइंस/एग्रीकल्चर की परीक्षा होगी। 22 मार्च को तीसरी, चौथी पांचवीं कक्षा का ईवीएस का पेपर होगा। साथ ही छठी का गणित, 7वीं का ड्राइंग/होम साइंस/एग्रीकल्चर 8वीं का साइंस का पेपर होगा।
नारनौल. महिलास्कूल में छात्राओं को पढ़ाती शिक्षिका (फाइल फोटो)।
भिवानी से आएंगे प्रश्न-पत्र, दूसरे स्कूलों के स्टाफ की लगेगी ड्यूटी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva